**Informācija par aktuālo situāciju saistībā ar koronavīrusa izplatību Eiropā un iespējamiem nepieciešamajiem pasākumiem**

**1. Situācijas apraksts**

2019. gada decembrī Ķīnā sākās jauna koronavīrusa 2019-nCoV izplatīšanās.  Kopumā pasaulē no 2019. gada 31. decembra līdz 2020. gada 24. februārim ziņots par 79360 laboratoriski apstiprinātiem saslimšanas gadījumiem, ko izraisīja jauns koronavīruss (COVID-19). 2618 pacienti ar nopietnām blakusslimībām ir miruši. Lielākā daļa gadījumu reģistrēti Ķīnas Uhaņas pilsētā. Ir ziņots par ievestiem gadījumiem vairākās citās Ķīnas provincēs, Honkongas īpašās pārvaldes apgabalā, Taivānā, Makao īpašās pārvaldes reģionā, Taizemē, Japānā, ASV, Dienvidkorejā, Singapūrā un Vjetnamā, Malaizijā, Austrālijā, Nepālā, Francijā, Kanādā, Vācijā, Somijā, Itālijā, Apvienotajā Karalistē, Spānijā, Zviedrijā, Beļģijā, Ēģiptē. Jāatzīmē, ka saslimstība ar vīrusa izraisītu infekciju Ķīnā mazinās. Vienlaikus 2020. gada 23. februārī Itālijas Veselības ministrija ziņoja par kopumā 132 cilvēkiem, kuriem ir noteikti pozitīvi testēšanas rezultāti uz jauno koronavīrusu, kas izraisa COVID-19 infekciju - 88 gadījumi fiksēti Lombardijā, 24 - Venetā, seši Pjemontā, deviņi - Emīlijā-Romanjā un divi - Lacio (ķīniešu tūristu pāris). Patlaban 54 cilvēki ir hospitalizēti ar "Covid-19" simptomiem, 26 personas ārstējas intensīvās terapijas nodaļās, savukārt 22 cilvēkiem noteikta izolācija mājās. **Latvijā šobrīd nav apstiprināts neviens saslimšanas gadījums ar jauno koronavīrusu.** Kopš 2020. gada sākuma Latvijā ir izmeklētas 20 personas, kurām testēšanas rezultāti ir bijuši negatīvi.

Pasaules Veselības organizācija (turpmāk - PVO) un Eiropas slimību profilakses un kontroles centrs (turpmāk – ECDC) nav noteicis ierobežojumus ceļošanai un tirdzniecībai. Eiropas Komisija (turpmāk – EK) noteikusi, ka katrs ievests COVID-19 infekcijas gadījums ir pakļauts epidemioloģiskajai uzraudzībai. ECDC ir rekomendējis ceļotājiem, kuri dodas uz COVID-19 infekcijas skartajām teritorijām, ievērot šādus piesardzības pasākumus: regulāri mazgāt rokas ar ūdeni un ziepēm vai dezinficēt ar spirtu saturošiem roku dezinfekcijas līdzekļiem; izvairīties no pieskaršanās sejai ar nemazgātām rokām; ievērot distanci (vismaz divi metri) starp cilvēkiem, kuriem ir elpceļu slimības simptomi; klepojot un šķaudot, izmantojiet vienreiz lietojamās salvetes un pēc tam nomazgājiet rokas vai klepojiet un šķaudiet iekšējā elkoņa locītavā.

**2. Atbildīgo institūciju gatavība, riska analīze, paveiktais**

Atbilstoši PVO sniegtajām rekomendācijām dalībvalstīm, Slimību profilakses un kontroles centrs (turpmāk – SPKC) sadarbībā ar Neatliekamās medicīniskās palīdzības dienestu (turpmāk – NMPD) un citām iesaistītajām institūcijām turpina nodrošināt aktīvu epidemioloģisko uzraudzību un gatavību sabiedrības veselības aizsardzības pasākumu īstenošanai: agrīnai ievesto gadījumu atklāšanai, izolēšanai, diagnostikai un pretepidēmijas pasākumu veikšanai 2019-nCoV infekcijas tālākas izplatīšanās ierobežošanai, t. sk. kontaktpersonu izsekošanai, kā arī sadarbībai, t. sk. pilnīgai datu apmaiņai ar PVO, ECDC un EK. Vienlaikus atbildīgo institūciju rīcība tiek īstenota atbilstoši Valsts katastrofu medicīnas plāna 2. pielikumā “Rīcība bīstamo un citu infekcijas slimību gadījumā”, kā arī Valsts civilās aizsardzības plāna 25. pielikumā “Bīstamās infekcijas slimības un citu infekcijas slimību ar ievērojamu un grūti kontrolējamu infekcijas izplatīšanās potenciālu uzliesmojumi (to draudi) un masveida saindēšanās” noteiktajam.

Ņemot vērā PVO rekomendācijās minēto, laika posmā no 2020. gada 5.februāra līdz 2020. gada 24.februārim atbildīgās institūcijas, izvērtējot epidemioloģisko situāciju un veicot risku analīzi, ir veikušas šādus pasākumus:

|  |  |  |
| --- | --- | --- |
| **Darbība** | **Mērķa grupa** | **Apraksts** |
| Informācija par epidemioloģisko situāciju | Sabiedrība | SPKC nepārtraukti seko situācijai un savā tīmekļvietnē aktualizē epidemioloģisko informāciju: <https://www.spkc.gov.lv/lv/aktualitates/get/nid/757>  |
| Ieteikumi | Sabiedrība/ceļotāji | SPKC tīmekļvietnē aktualizēti:* informācija ceļotājiem par COVID-19 infekcijas uzliesmojumu

<https://spkc.gov.lv/lv/aktualitates/get/nid/764>* Informācija iedzīvotājiem par COVID-19 infekcijas uzliesmojumu

<https://spkc.gov.lv/lv/aktualitates/get/nid/758>* Informācija sadaļā “Jautājumi un atbildes par COVID-19 infekcijas uzliesmojumu”

<https://spkc.gov.lv/lv/aktualitates/get/nid/761>Tāpat iekļauta:* Informācija izglītības iestādēm par COVID-19 infekcijas uzliesmojumu <https://spkc.gov.lv/lv/aktualitates/get/nid/767>
* Informācija par COVID-19 skartajām teritorijām

<https://spkc.gov.lv/lv/aktualitates/get/nid/769> |
| Starpnozaru komunikācija | Situācijas pārvaldība iesaistītās institūcijas un iestādes | NMPD, SPKC, sabiedrība ar ierobežotu atbildību “Rīgas Austrumu klīniskā universitātes slimnīca” (turpmāk – RAKUS), t.sk. Nacionālās references laboratorijā, valsts sabiedrība ar ierobežotu atbildību “Bērnu klīniskā universitātes slimnīca” (turpmāk – BKUS) tiek nodrošināts darbs gatavības režīmā. Veselības ministrija (turpmāk – VM) ir organizējusi starpinstitūciju sanāksmes 07.02.2020., 14.02.2020., 20.02.2020., 21.02.2020. un 24.02.2020., tai skaitā sanāksmi ar ģimenes ārstiem un reģionālajām slimnīcām.Sanāksmēs aktualizēti jautājumi par:- SPKC izstrādātajiem algoritmiem kontaktpersonu izolācijai un noteiktajām riska grupām, tai skaitā situācijām. ja tiek izolēta ģimene vai vientuļa persona;- iespēju paņemt paraugus reģionālajās slimnīcās un nogādāt tos noteiktā laikā periodā RAKUS Nacionālajā references laboratorijā, tai skaitā ņemot vērā RAKUS Nacionālās laboratorijas sagatavoto instrukciju pareizai paraugu paņemšanai; - par grūtnieces ar aizdomām par koronavīrusa infekciju stacionēšanu, ārstniecības iestādēs pieejamajiem resursiem (tai skaitā medikamentiem un aparatūru) pacientu ar aizdomām par koronavīrusu uzņemšanai un nepieciešamības gadījumā ārstēšanai;- ECDC izstrādātajiem scenārijiem iespējamajai situācijas attīstībai un rekomendētajam personāla un individuālo aizsardzības līdzekļu apjomam viena pacienta aprūpei 24 stundām, - rīcību situācijās, ja nav pieejami respiratori pietiekamā skaitā (tai skaitā iespēju izmantot ķirurģiskās maskas personālam, kas nebūs tiešā saskarsmē ar pacientu), - paraugu paņemšanu vecākiem, ja bērns ir saslimis un iestājies BKUS un sabiedrības aicināšanu neslēpt informāciju par būšanu vīrusa skartajos reģionos. Sanāksmē nolemts organizēt atsevišķu tikšanos ar reģionālajām ārstniecības iestādēm, pirms tam tās aptaujājot par pieejamajiem resursiem, kā arī jautājumu par pieejamajiem resursiem aktualizēt arī VM plānotajā sanāksmē ar ģimenes ārstiem.- sociālajos tīklos pieejamo informāciju;- kopējo Eiropas iepirkumu individuālo aizsardzības līdzekļu iegādei.VM un Latvijas Ģimenes ārstu asociācijas un Latvijas Lauku ģimenes ārstu asociācijas tikšanās laikā aktualizēts jautājums par rīcību gadījumos, ja pacients atbraucis no vīrusa skartā reģiona un viņam ir vīrusa infekcijas simptomi, vai nav infekcijas simptomu, rīcību, ja saslimst kāds no ģimenes locekļiem, kā arī jautājums par individuālo aizsardzības līdzekļu pieejamību ģimenes ārsta praksē.Sanāksmē ar reģionālajām slimnīcām tika pārrunāti jautājumi par ārstniecības iestādēs pieejamiem resursiem (individuālajiem aizsardzības līdzekļiem, paraugu paņemšanas iespējām, medikamentu, aparatūras, telpu un cilvēkresursu pieejamību) iespējamai pacientu ar aizdomām par koronavīrusa infekciju uzņemšanai, kā arī Eiropas kopīgu iepirkumu individuālo aizsardzības līdzekļu iegādei. RAKUS, BKUS, PSKUS un reģionālās slimnīcas ir apzinājušas savus pieejamos resursus un informējušas, ka1. Nepieciešamības gadījumā paraugus var paņemt un nodrošināt to nogādi RAKUS Nacionālajā laboratorijā visas ārstniecības iestādes, ievērojot transportēšanas un laika limita nosacījumus.2. Individuālo aizsarglīdzekļu apjoms ārstniecības iestādēs ir dažāds, bet, ņemot vērā ECDC rekomendācijas nepieciešamajam individuālo aizsardzības līdzekļu skaitam 24 stundām smagu pacientu aprūpei, nepieciešams papildus iepirkt tos ārstniecības iestādēm.3. Medikamenti vīrusu infekciju izraisītu komplikāciju ārstēšanai ārstniecības iestādēm uz doto brīdi ir pietiekošā apjomā, bet, epidemioloģiskai situācijai mainoties un pacientu skaitam pieaugot, būtu nepieciešama papildus medikamentu iegāde.4. Cilvēkresursi šobrīd tie ir pietiekoši, bet, strauji pieaugot pacientu skaitam, to skaits varētu būt nepietiekošs.5 Infekcijas gultu un izolācijas boksu skaits ārstniecības iestādēs atšķiras. RAKUS informējis, ka varētu nodrošināt karantīnu līdz 100 pacientiem. 6. Attiecībā uz iespēju veikt izmaiņas ārstniecības iestādes darba organizācijā, lai sniegtu palīdzību lielākam pacientu skaitam, RAKUS ir norādījis, ka varētu pārprofilēt papildus 274 gultas.24.02.2020. tika sasaukta Valsts operatīvās medicīniskās komisijas sēde, kurā, ņemot vērā vīrusa izplatību Itālijā, kā arī Latvijas iedzīvotāju skaitu, kas varētu apmeklēt Itāliju, tika pārrunāti jautājumi par aktuālo epidemioloģisko situāciju, pieejamo informāciju (pacientiem, ārstniecības iestādēm un sabiedrībai), slimnīcu, tai skaitā reģionālo, gatavību iespējamajai pacientu uzņemšanai (medikamenti, aparatūra, resursi, gultas), laboratorijas izmeklējumu pieejamību, kā arī nepieciešamajiem papildus līdzekļiem un rekomendācijām iedzīvotājiem, tai skaitā, tiem, kas plāno doties ceļojumā vai atgriezīsies ar bērniem no Itālijas. Sanāksmes gaitā tika secināts, ka:1. Nepieciešamspaplašināt koronavīrusa izraisītās slimības Covid – 19 ierobežojošos pasākumus, nosakot papildu valstis un teritorijas, no kurām atgriežoties, ir jāveic īpaši piesardzības pasākumi. No 24.02.2020. par koronavīrusa skartajām valstīm vai teritorijām, uz kurām attiecināti īpaši pasākumi ir noteiktas Ķīna, Dienvidkoreja, Irāna, Itālijas Lombardijas un Veneto apgabali.2. Gadījuma definīcijā bez Ķīnas ir iekļaujami arī Itālijas Lombardijas un Veneto apgabali, Dienvidkoreja un Irāna. Iedzīvotājiem, ārstniecības personām un lidostās pieejamā informācija tiek precizēta, iekļaujot arī informāciju par Irānu, Dienvidkoreju un 2 Itālijas reģioniem.3. Viens no galvenajām ieteikumiem -  ja cilvēks ir bijis Ķīnā, Dienvidkorejā, Irānā vai Itālijas Lombardijas un Veneto apgabalos kopš atgriešanās turpmākās 14 dienas ir ieteicams palikt mājās un novērot savu veselības stāvokli. Tāpat ir jāsazinās ar savu ģimenes ārstu, lai konsultētos par turpmāko rīcību. Bērniem, kas bijuši Ķīnā, Dienvidkorejā, Irānā vai Itālijas Lombardijas un Veneto apgabalos, būtu jāveic 14 dienu novērošana mājās un pēc 14 dienām uz izglītības iestādi jādodas tikai ar ģimenes ārsta izziņu. Savukārt, ja parādās saslimšanas simptomi, nepieciešams zvanīt 113. 4. SPKC nosūta informāciju ārstu profesionālajām asociācijām, ģimenes ārstiem un ārstniecības iestādēm informāciju par:- izmaiņām gadījuma definīcijā, papildinot ar Irānu, Dienvidkoreju un Itālijas 2 reģioniem;- aktualizētos SPKC ieteikumus ambulatorām ārstniecības iestādēm sākotnējai rīcībai jaunā koronavīrusa infekcijas (COVID-19) aizdomu gadījumā, - aktualizētos SPKC ieteikumus stacionārām ārstniecības iestādēm sākotnējai rīcībai jaunā koronavīrusa infekcijas (COVID-19) aizdomu gadījumā,- informatīvu materiāls ārstniecības iestāžu apmeklētājiem.5. Ņemot vērā iedzīvotāju ieinteresētību par iespēju veikt laboratoriskus izmeklējumus par maksu situācijās, kad viņiem nav simptomu, RAKUS būtu nepieciešams izvērtē iespēju iekļaut maksas pakalpojumu cenrādī minētā pakalpojuma sniegšanu. 6. Pieaugot pacientu skaitam, kam aizdomas par koronavīrusa infekciju, būtu nepieciešams izvērtēt iespēju veidot atsevišķas brigādes, kas nodrošinātu paraugu paņemšanu pacienta dzīvesvietā un nogādāšanu RAKUS Nacionālajā references laboratorijā.7. RAKUS Nacionālā references laboratorija, piesaistot papildu cilvēkresursus, diennaktī var veikt 200 laboratoriskus izmeklējumus.8. SPKC nosūta informāciju Izglītības un zinātnes ministrijai par izmaiņām gadījuma definīcijā un aktualizētajiem ieteikumiem attiecībā uz Itālijas apmeklējumu un rekomendācijām atgriežoties no Itālijas.9. Iedzīvotājiem, kuri šobrīd plāno doties uz koronavīrusa skartajām valstīm vai teritorijām, uz kurām tiek attiecināti īpaši pasākumi, būtu ieteicams izvērtēt ceļojuma nepieciešamību un ceļojuma laikā ievērot vispārējos profilakses pasākumus, kā arī sekot līdzi vietējo varas iestāžu norādījumiem.10. Lai pilnveidotu un paaugstinātu iespēju savlaicīgi diagnosticēt pacientus ar iespējamu koronavīrusu, nepieciešams aptaujāt visus pacientus, neatkarīgi no viņu simptomiem, par viņu vai viņu radinieku iespējamo atrašanos koronavīrusa skartajās valstīs vai teritorijās. Minēto ieteikumu SPKC nosūta visām ārstniecības iestādēm, tai skaitā ģimenes ārstiem.11. Ņemot vērā koronavīrusa klīnisko attīstības gaitu un izraisītās komplikācijas, kā arī reģionālo ārstniecības iestāžu sniegto informāciju par resursu pieejamību, nepieciešams nodrošināt ārstniecības iestādes ar papildus neinvazīvās plaušu ventilācijas aparātiem, kā arī individuālajiem aizsardzības līdzekļiem. RAKUS informē par nepieciešamību Ekstra korporālās membrānas oksigenācijas iekārtas iegādei. Minētā nodrošināšanai nepieciešams lūgt finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”.12. Dzemdētājas ar aizdomām par koronavīrusa infekciju tiek hospitalizētas uz LIC, piesaistot Specializētās medicīnas centru.13. Pie LIC Uzņemšanas nodaļas durvīm tiek izvietota informācija ar dežūrārsta tālruņa numuru, uz kuru zvanot pēc Uzņemšanas nodaļas darba laika, pacientam, kas pats ieradies LIC ar aizdomām par koronavīrusa infekciju, tiek nodrošināta parauga paņemšana. 14. Pacientus ar aizdomām par koronovīrusa infekciju, atdalīt no kopējās pacientu plūsmas. |
| Ieteikumi | Veselības aprūpes profesionāļi | SPKC ir izstrādājis ieteikumus ambulatorajām un stacionārajām ārstniecības iestādēm sākotnējai rīcībai, ja ārstniecības iestādē ierodas pacients ar aizdomām par koronavīrusa infekciju.SPKC izstrādājis algoritmu kontaktpersonām un noteiktas riska grupas.Precizējis iepriekš sagatavotos ieteikumus, atbilstoši 24.02.2020.VOMK pieņemtajam lēmumam par izmaiņām gadījuma definīcijā. |
| Komunikācija ar presi un citiem masu informācijas līdzekļiem | Iedzīvotāji | Sniegtas intervijas (gan ierunātas intervijas, gan rakstiskās atbildes). Regulāri sniegtas individuālas atbildes iedzīvotājiem t.sk. kas saņemti no SPKC mājaslapas un Facebook, un dažādām iestādēm. |

**3. Plānotās turpmākās aktivitātes**

Visi atbildīgie veselības nozares dienesti un iestādes apliecina gatavību nepieciešamības gadījumā rīkoties atbilstoši Valsts katastrofu medicīnas plāna 2. pielikumā “Rīcība bīstamo un citu infekcijas slimību gadījumā” un pastiprināt uzraudzības pasākumus. Lai nodrošinātu ārstniecības iestāžu gatavību veselības aprūpes sniegšanai, strauji pieaugot pacientu skaitam, Veselības ministrija iesniegs Ministru kabinetā pieprasījumu finanšu līdzekļu piešķiršanai no valsts budžeta programmas “Līdzekļi neparedzētiem gadījumiem”. Veselības ministrija arī ir iesniegusi pieteikumu Eiropas savienības individuālo aizsardzības līdzekļu iepirkuma, kuru plānots izsludināt šī mēneša beigās. Lai nodrošināt finansējumu individuāli aizsardzības līdzekļu iegādei minētā iepirkuma ietvarā, arī ir plānots lūgt līdzekļus no valsts budžeta programmas "Līdzekļi neparedzamiem gadījumiem". SPKC, NMPD un VM turpinās sekot epidemioloģiskās situācijas attīstībai un PVO ieteikumiem, kā arī citu valstu veiktajiem pasākumiem saistībā ar jaunā koronavīrusa (2019-nCoV) izraisīto uzliesmojumu, un nepieciešamības gadījumā organizēs tikšanās, lai pārrunātu aktuālos jautājumus, kā arī pieņemtu atbilstošus lēmumus. Mainoties epidemioloģiskai situācijai atkarībā no situācijas attīstības un starptautiski pieņemtajiem lēmumiem, tiks organizēti arī citi pasākumi, tai skaitā atkārtoti sasaukta Valsts operatīvās medicīniskās komisijas sēde.